Lawrence Joseph Shehan

**Lawrence Joseph Shehan** (født 18. mars 1898 i Baltimore i Maryland i USA, død 26. august 1984 i Baltimore) var en av den katolske kirkes kardinaler. Han var erkebiskop av Baltimore 1961&ndash;1974.

## Liv og virke
### Bakgrunn
Lawrence Shehan studerte filosofi og katolsk teologi ved *Saint Charles College* i Ellicott City i Maryland, Saint Mary's Seminary i Baltimore og Det pavelige Athaneum «De Propaganda Fide» i Roma.

### Prest
Han ble ordinert til prest den 23. desember 1922 i Roma  biskop Giuseppe Palica, og arbeidet deretter i forskjellige menigheter i bispedømmet Baltimore og Washington. Han var også visedirektør for katolsk velferd i USA fra 1929 til 1936 og direktør fra 1936 til 1945. 
### Hjelpebiskop i Baltimore
Pave Pius XII utnevnte ham til titulærbiskop av *Lydda* og hjelpebiskop av Baltimore i 1945. Lawrence Shehan ble ordinert til biskop den 12. desember 1945 av den apostoliske delegat til USA, erkebiskop Amleto Giovanni Cicognani. Medhonsekrerende var Peter Leo Ireton, biskop av Richmond, og John Michael McNamara, hjelpebiskop i Baltimore og Washington. 
### Biskop av Bridgeport
I 1953 ble Lawrence Shehan den første biskop av Bridgeport. 
### Koadjutorerkebiskop av Baltimore
Den 10. juli 1961 utnevnte pave Johannes XXIII ham til titulærerkebiskop av *Nicopolis ad Nestum* og koadjutorerkebiskop av erkebispedømmet Baltimore. 
### Erkebiskop av Baltimore
Lawrence Shehan ble erkebiskop av Baltimore den 8. desember samme år. Han deltok i Det andre Vatikankonsil som konsilfader fra 1962 til 1965. 
### Kardinal
Pave Paul VI utnevnte ham til kardinalprest, med *[[San Clemente]]* som tittelkirke, den 22. februar 1965, og utnevnte ham til president for sentralkomiteen for internasjonale eukaristiske kongresser. 

I mars 1965 grunnla fader Gommar DePauw, dekan ved *Saint Mary's Major Seminary* i Emmitsburg i Maryland, Catholic Traditionalist Movement (CTM). Gommar motsatte seg mange av reformene fra Det andre Vatikankonsil og ønsket å bevare den tridentinske messe. Etter noen få uker beordret Shehan Gommar til å distansere seg fra CTM. Han nektet å adlyde Shehans ordre og flyttet til New York City. Da Gommar ignorerte Shehans ordre om å flytte tilbake til Maryland, suspenderte erkebiskopen Gommars prestelige privilegier.

I 1968 grunnla Shehan og Harry Lee Doll, den episkopale biskop av Maryland, det økumeniske institutt ved *St. Mary's Seminary and University* i Baltimore for å fremme positive forhold mellom forskjellige religioner.

Shehan ble ansett som liberal i mange henseender, og støttet teologen fader Charles Curran etter at han ble sparket i april 1967 fra fakultetet ved Catholic University of America. 

Kardinal Shehan tok også til orde for avskaffelse av boligdiskriminering basert på rase. Han fordømte amerikansk deltakelse i Vietnamkrigen i 1971 og kalte krigen *«en skandale den kristne samvittighet ikke lenger kan tåle»*.

Kardinal Lawrence Shehan trakk seg fra erkebispedømmet Baltimore den 2. april 1974 på grunn av høy alder. 

Han døde den 26. august 1984 i Baltimore og ble gravlagt der i katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal *Lawrence Joseph Shehan*
## Referanser


## Eksterne lenker
* Biografi på The Cardinals of the Holy Roman Church